Ministru kabineta rīkojuma projekta

**„Par valsts nekustamā īpašuma Plāteru ielā 1A, Daugavpilī, pārdošanu”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekts „Par valsts nekustamā īpašuma Plāteru ielā 1A, Daugavpilī, pārdošanu” (turpmāk – Projekts) paredz, ievērojot Publiskas personas mantas atsavināšanas likumā ietverto tiesisko regulējumu, atļaut valsts akciju sabiedrībai „Valsts nekustamie īpašumi” (turpmāk - VNĪ) pārdot izsolē valsts nekustamo īpašumu, Plāteru ielā 1A, Daugavpilī, kas nav nepieciešams valsts pārvaldes funkciju nodrošināšanai saskaņā ar Valsts pārvaldes iekārtas likumu.Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 4.panta pirmā un otrā daļa, 5.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izstrādātais Projekts paredz pārdot izsolē valsts **nekustamo īpašumu** (nekustamā īpašuma kadastra Nr. 0500 039 1114) – zemes vienību (zemes vienības kadastra apzīmējums 0500 039 1114) 0,0779 ha platībā un būvi (būves kadastra apzīmējums 0500 039 1114 001) **Plāteru ielā 1A, Daugavpilī,** kas ierakstīts Daugavpils tiesas Daugavpils pilsētas zemesgrāmatas nodalījumā Nr.100000599015 uz Latvijas valsts vārda Finanšu ministrijas personā (lēmuma datums: 31.03.2020.), kopā ar funkcionāli saistīto būvi (būves kadastra apzīmējums 0500 039 1114 002).Saskaņā ar Nekustamā īpašuma valsts kadastra informācijas sistēmas datiem (turpmāk – NĪVKIS) zemes vienības (zemes vienības kadastra apzīmējums 0500 039 1114) lietošanas mērķis: 0601 – Individuālo dzīvojamo māju apbūve, 0,0779 ha platībā. Būves – dzīvojamās mājas (būves kadastra apzīmējums 0500 039 1114 001) kopējā platība 108,9 m2, būves galvenais lietošanas veids: 1121 - Divu dzīvokļu mājas.Nekustamajam īpašumam NĪVKIS reģistrēts apgrūtinājums: pierobeža, 0,0779 ha platībā.Atsavinot nekustamo īpašumu, jāņem vērā likumā „Par zemes reformu Latvijas Republikas pilsētās” 21. panta pirmajā daļā noteiktie nosacījumi darījumiem ar zemes īpašumiem.Saskaņā ar Latvijas Republikas valsts robežas likuma 8.panta trešo daļu gar valsts sauszemes robežu izveido valsts robežas joslu, bet gar ārējo sauszemes robežu — arī pierobežas joslu un pierobežu. Atbilstoši Ministru kabineta 2012.gada 14.augusta noteikumu Nr.550 „Noteikumi par Latvijas Republikas valsts robežas joslu, pierobežas joslu un pierobežu, kā arī pierobežas, pierobežas joslas un valsts robežas joslas norādījuma zīmju un informatīvo norāžu paraugiem un to uzstādīšanas kārtību” 4.8. apakšpunktam Daugavpils pilsētā ir noteikta pierobeža, noteikumu 3.punkts neparedz pierobežas joslas noteikšanu Daugavpils pilsētā. Līdz ar to konkrētajā gadījumā nav attiecināms likuma „Par zemes reformu Latvijas Republikas pilsētās” 21.panta otrās daļas 1.punkta ierobežojums darījumiem ar zemi valsts pierobežas joslā.Saskaņā ar NĪVKIS datiem nekustamā īpašuma Plāteru ielā 1A, Daugavpilī, kadastrālā vērtība 2021.gada 1.janvārī: 8235 *euro* (tai skaitā – zemes vienībai: 2773 *euro*, būvei – 5462 *euro*).Nekustamā īpašuma sastāvā esošā zemes vienība (zemes vienības kadastra apzīmējums 0500 039 1114) atzīta par valstij piekrītošu un ierakstīta zemesgrāmatā uz valsts vārda Finanšu ministrijas personā saskaņā ar Ministru kabineta 2012.gada 12.jūnija rīkojumu Nr. 256 “Grozījumi Ministru kabineta 2010.gada 31.maija rīkojumā Nr. 297 „Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības „Privatizācijas aģentūra” personā” (11.pielikums, Nr. 1840) un likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta sesto daļu. Atbilstoši NĪVKIS datiem uz zemes vienības vēl arī atrodas būve – šķūnis (būves kadastra apzīmējums 0500 039 1114 002), būves apbūves laukums 26 m2, būves galvenais lietošanas veids: 1274 - Citas, iepriekš neklasificētas, ēkas, būves kadastrālā vērtība 2021.gada 1.janvārī: 141 *euro,* būves lietotājs – Finanšu ministrija. Būve - dzīvojamā māja (būves kadastra apzīmējums 0500 039 1114 001) un funkcionāli saistītās būves – divi šķūņi (būvju kadastra apzīmējumi 0500 039 1114 002, 0500 039 1114 004) ar Latgales apgabaltiesas iecirkņa Nr.18 zvērināta tiesu izpildītāja 2019.gada 2.aprīlī sastādīto Bezmantinieka mantas nodošanas - pieņemšanas Aktu Nr.00033/018/2019-AKT (turpmāk – Akts) kā bezmantinieka manta pārņemta Finanšu ministrijas valdījumā, VNĪ pārvaldīšanā no 2019.gada 19.septembra.Akta pielikumā norādīts, ka būves – dzīvojamā māja (būves kadastra apzīmējums 0500 039 1114 001) un šķūnis (būves kadastra apzīmējums 0500 039 1114 004) ir sagruvušas, būve – šķūnis (būves kadastra apzīmējums 0500 039 1114 002) ir sliktā tehniskā stāvoklī. Apsekojot nekustamo īpašumu dabā 2019.gada 17.septembrī, konstatēts, ka no būves – dzīvojamās mājas (būves kadastra apzīmējums 0500 039 1114 001) palikuši tikai sabrukuši pamati, būve – šķūnis (būves kadastra apzīmējums 0500 039 1114 002) ir sliktā/ avārijas stāvoklī, būves (būves kadastra apzīmējums 0500 039 1114 004) vietā konstatēti tikai būvgruži.Saskaņā ar Ministru kabineta 2013.gada 2.jūlija noteikumu Nr.364 “Noteikumi par zvērināta tiesu izpildītāja rīcību ar bezmantinieku mantu” 14.2.punktu akciju sabiedrības “Publisko aktīvu pārvaldītājs Possessor” (turpmāk – Possessor) valdījumā nododamas dzīvojamās mājas atsavināšanai Atsavināšanas likumā noteiktajā kārtībā. Ievērojot minēto, VNĪ lūdza izvērtēt Possessor pārņemt valstij piekrītošās būves Possessor valdījumā. 2019.gada 17.jūlija vēstulē Nr. 1.17/5952 Possessor informēja, ka izvērtējot faktiskos un tiesiskos apstākļus un ievērojot lietderības apsvērumus, valstij piekritīgo bezmantinieku mantu Plāteru ielā 1A, Daugavpilī, Possessor valdījumā nav pamata pārņemt. Vēstulē noradīts: “[…] apsekojot minētās būves, Possessor pārstāvis konstatēja, ka dzīvojamā māja ar kadastra apzīmējumu: 0500 039 1114 001 un šķūnis ar kadastra apzīmējumu: 0500 039 1114 004 dabā nepastāv, bet šķūnis ar kadastra apzīmējumu: 0500 039 1114 002 ir sliktā tehniskā stāvoklī. Ievērojot iepriekš minēto, vispirms ir nepieciešams aktualizēt Nekustamā īpašuma valsts kadastra informācijas sistēmas datus, atbilstoši faktiskajai situācijai dabā, un pēc minēto datu aktualizācijas būtu objektīvi konstatējams esošais nekustamā īpašuma sastāvs. […] Pēc NĪVKIS datu aktualizēšanas minētās bezmantinieku mantas sastāvā vairs neatradīsies dzīvojamās mājas, līdz ar to saskaņā ar Atsavināšanas likuma 9.panta pirmajā daļā noteikto minētā nekustamā īpašuma atsavināšanu organizē VNĪ.”Pamatojoties uz Daugavpils pilsētas domes Pilsētplānošanas un būvniecības departamenta 2020.gada 30.janvāra izziņu par būves neesību Nr. BIS-BV-23.1-2020-140 (3-11/72), NĪVKIS no nekustamā īpašuma sastāva ir dzēsta būve ar kadastra apzīmējumu 0500 039 1114 004.Saskaņā ar Atsavināšanas likuma 45.panta pirmo daļu palīdzības sniegšanai dzīvokļa jautājumu risināšanā likumā "Par palīdzību dzīvokļa jautājumu risināšanā" noteiktajos gadījumos valsts dzīvojamo māju vai dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma 42. vai 42.1 panta nosacījumiem. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā.Daugavpils pilsētas dome 2021.gada 25.februārī pieņēmusi lēmumu Nr.116 (prot.Nr.6, 24.§) atcelt tās iepriekš – 2020.gada 16.jūlijā pieņemto lēmumu Nr.300 “Par nekustamā īpašuma Plāteru ielā 1A, Daugavpilī, pārņemšanu Daugavpils pilsētas pašvaldības īpašumā”.Starp Finanšu ministriju un VNĪ 2020.gada 18.martā ir noslēgts Nekustamā īpašuma portfeļa pārvaldīšanas līgums Nr. IEN/2020/364, saskaņā ar kuru VNĪ veic Finanšu ministrijas valdījumā esošo valsts nekustamo un valstij piekrītošo nekustamo īpašumu pārvaldīšanu un apsaimniekošanu.Nekustamais īpašums nav iznomāts. Atbilstoši VNĪ rentabilitātes rādītājiem, nekustamā īpašuma rentabilitāte par periodu: 2019.gads - 2020. septembris ir negatīva (-574,71 *euro*).Atbilstoši VNĪ nekustamo īpašumu portfeļa attīstības stratēģijas pamatprincipiem VNĪ nekustamo īpašumu portfelī saglabājami un attīstāmi tikai perspektīvie īpašumi - valsts funkciju realizācijai nepieciešamie īpašumi, kā arī biroja telpas ar augstu komercpotenciālu, pārējie īpašumi ir ilgtermiņā atsavināmi valstij visizdevīgākajā veidā. Nekustamais īpašums Plāteru ielā 1A, Daugavpilī, saskaņā ar VNĪ nekustamā īpašuma portfeļa attīstības stratēģiju 2020.-2022.gadam ir iekļauts atsavināmajā portfelī, kura mērķis ir veikt nekustamo īpašumu atsavināšanu valstij visizdevīgākajā veidā.Ņemot vērā minēto, to, ka nekustamais īpašums Plāteru ielā 1A, Daugavpilī, nav nepieciešams valsts pārvaldes funkciju nodrošināšanai un VNĪ saimnieciskās darbības veikšanai, VNĪ Īpašumu izvērtēšanas komisija pieņēma lēmumu (2021.gada 17.marta lēmums, Prot. Nr. IZKP-21/12, 7.2.apakšpunkts) noteiktā kārtībā sagatavot un virzīt izskatīšanai Ministru kabineta rīkojuma projektu par nekustamā īpašuma (kadastra Nr.0500 039 1114) Plāteru ielā 1A, Daugavpilī, atsavināšanu.Būvei ar kadastra apzīmējumu 0500 039 1114 002 nav veikta kadastrālā uzmērīšana, līdz ar ko tai nav iespējams reģistrēt piederības statusu un izsniegt būves kadastrālās uzmērīšanas lietu. Ievērojot minēto, kā arī to, ka būve ir sliktā tehniskā stāvoklī, un Publiskas personas finanšu līdzekļu un mantas izšķērdēšanas novēršanas likumā publiskām personām uzlikto pienākumu lietderīgi rīkoties ar finanšu līdzekļiem un mantu, nebūtu samērīgi tērēt finanšu un administratīvos resursus, kas pārsniegtu minētās būves kadastrālo vērtību, lai veiktu visas nepieciešamās darbības būves demontāžai vai reģistrēšanai zemesgrāmatā valsts nekustamā īpašuma Plāteru ielā 1A, Daugavpilī, sastāvā.Atbilstoši Civillikuma 853.pantam, visas tiesiskās attiecības, kas zīmējas uz galveno lietu, pašas par sevi attiecas arī uz tās blakus lietām, līdz ar to Projekts paredz kopā ar valsts nekustamo īpašumu Plāteru ielā 1A, Daugavpilī, pārdot arī uz zemes vienības Finanšu ministrijas bilancē reģistrēto būvi (būves kadastra apzīmējums 0500 039 1114 002), kas ir nesaraujami saistīta ar nekustamo īpašumu un tiks atsavināta kopā ar galveno lietu. Lai nākamajam nekustamā īpašuma ieguvējam būtu pilnīgāka informācija par atsavināmo nekustamo īpašumu, izsoles noteikumos tiks norādīta informācija par būves (būves kadastra apzīmējums 0500 039 1114 002) tehnisko stāvokli un to, ka attiecīgā nekustamā īpašuma ieguvējam kā īpašniekam būs pienākums nodrošināt būves nojaukšanu atbilstoši būvniecību regulējošo normatīvo aktu prasībām vai tās tiesiskā statusa sakārtošanu, kā arī informācija par būves (būves kadastra apzīmējums 0500 039 1114 001) tehnisko stāvokli.Atbilstoši NĪVKIS datiem nekustamajam īpašumam Plāteru ielā 1A, Daugavpilī, nav tiešas piekļuves ielai. Piekļuve ielai iespējama, šķērsojot blakus esošās privātpersonām piederošās apbūvētās zemes vienības (zemes vienību kadastra apzīmējumi 0500 039 1116, 0500 039 1129) vai neapbūvētu zemes vienību (zemes vienības kadastra apzīmējums 0500 039 1117), kas NĪVKIS reģistrēta kā rezerves zemes fonda zeme. Zemes vienības (zemes vienības kadastra apzīmējums 0500 039 1117) lietošanas mērķis: 0501 - Dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, 0,0467 ha platībā. Saskaņā ar Zemes pārvaldības likuma 17.panta piekto daļu, valstij un vietējām pašvaldībām pēc zemes reformas pabeigšanas piederošo un piekrītošo zemi izvērtē Ministru kabineta noteiktajā kārtībā divu gadu laikā pēc tam, kad Ministru kabinets izdevis rīkojumu par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Ar Ministru kabineta 2019.gada 4.septembra rīkojuma Nr.430 “Par zemes reformas pabeigšanu Daugavpils pilsētā” zemes reforma Daugavpils pilsētā ir pabeigta.Atbilstoši Ministru kabineta 2016. gada 29. marta noteikumu Nr.190 “Kārtība, kādā pieņem lēmumu par rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu piederību vai piekritību” 3.2.apakšpunktā noteiktajam Valsts zemes dienests sagatavo un publisko savā tīmekļvietnē sarakstu par rezerves zemes fondā ieskaitītajām zemes vienībām un zemes vienībām, kuras nav izmantotas īpašuma tiesību atjaunošanai, tai skaitā par kopīpašumā esošajām domājamām daļām, kurām nav noteikta piederība vai piekritība, katrā administratīvajā teritorijā piecu darbdienu laikā pēc Ministru kabineta rīkojuma izdošanas par zemes reformas pabeigšanu attiecīgās vietējās pašvaldības administratīvajā teritorijā vai visās novada teritoriālā iedalījuma vienībās.Valsts zemes dienesta tīmekļvietnē publicētajā sarakstā “Izvērtēšanai nodotie un izvērtētie saraksti” <https://www.vzd.gov.lv/lv/2019-gada-4-septembra-rikojums> (izvērtētais saraksts 2020.gada 2.jūlijā) Daugavpils pilsētas pašvaldība ir izdarījusi atzīmi par zemes vienības (zemes vienības kadastra apzīmējums 0500 039 1117) piekritību Daugavpils pilsētas pašvaldībai.Izvērtējot valsts zemes vienības atrašanās vietu un izvietojumu, secināms, ka valsts zemes vienībai ir iespējams nodrošināt pieejamību – nodibinot ceļa servitūtu vispārīgā kārtībā atbilstoši Civillikumam. Līdz ar to, valsts nekustamā īpašuma ieguvējs būs tiesīgs risināt jautājumu par ceļa servitūta nodibināšanu normatīvajos aktos noteiktajā kārtībā, minētā informācija tiks norādīta nekustamā īpašuma Plāteru ielā 1A, Daugavpilī, izsoles noteikumos. Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Informācija par izsoli, norādot izsoles organizētāja nosaukumu, tā adresi un tālruņa numuru, izliekama labi redzamā vietā pie attiecīgā nekustamā īpašuma. Rīkojot elektronisko izsoli, sludinājumu ievieto arī elektronisko izsoļu vietnē.Vienlaicīgi ar sludinājumu tīmekļvietnē, VNĪ tīmekļvietnē ievieto arī pārdodamā valsts nekustamā īpašuma izsoles noteikumus.Atbilstoši Atsavināšanas likuma 9.panta pirmajai daļai valsts nekustamā īpašuma atsavināšanu organizē VNĪ, izņemot šā panta 1.1, 1.2 un 1.3 daļā minētos gadījumus.Projektā minētā nekustamā īpašuma atsavināšanu saskaņā ar Atsavināšanas likuma 4.panta pirmo un otro daļu ierosina Finanšu ministrija (VNĪ).Projekts paredz nekustamā īpašuma valdītājam – Finanšu ministrijai uzdevumu nodot pircējam valsts nekustamo īpašumu 30 (trīsdesmit) dienu laikā no pirkuma līgumu noslēgšanas dienas, sastādot attiecīgu pieņemšanas un nodošanas aktu. Trīsdesmit dienu termiņš dokumentu nodošanai nekustamā īpašuma pircējam noteikts, izvērtējot nekustamā īpašuma pircēja pienākumu veikt noteiktas darbības noteiktos termiņos, samērīgi ar nekustamā īpašuma pārdevēja pienākumiem. Atsavināšanas likuma 30.pantā ir noteikts, ka izsoles dalībniekam, kurš nosolījis augstāko cenu par nekustamo īpašumu, jāsamaksā par nosolīto nekustamo īpašumu divu nedēļu laikā. Līdz ar to samērīgiem ar nekustamā īpašuma pircēja pienākumiem, veikt noteiktas darbības noteiktos termiņos, ir jābūt arī nekustamā īpašuma pārdevēja pienākumiem. Tādēļ VNĪ nekustamo īpašumu pirkumu līgumos paredz nosacījumu, ka dokumentus, kas nepieciešami pircēja īpašuma tiesību nostiprināšanai zemesgrāmatā, pārdevējs (vai valdītājs) izsniedz pircējam 30 (trīsdesmit) dienu laikā pēc visu saistību izpildes pret pārdevēju.Projekts attiecas uz publiskās pārvaldes politikas jomu.Projekta izstrādes, saskaņošanas un pieņemšanas procesā personu datu apstrādes mērķis ir nodrošināt institūcijas, kas veic Projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kanceleju un Ministru kabineta locekļus ar vispusīgu un pilnīgu informāciju Atsavināšanas likuma 5.panta pirmajā daļā noteiktā Ministru kabineta lēmuma pieņemšanai. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic Projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.Projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VNĪ. |
| 4. | Cita informācija | Atbilstoši Ministru kabineta 2011.gada 1.februāra noteikumu Nr.109 „Kārtība, kādā atsavināma publiskās personas manta” 12.punktā noteiktajam, lai noskaidrotu, vai atsavināmais valsts nekustamais īpašums nav nepieciešams citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta projektu par valsts nekustamā īpašuma atsavināšanu. Ja divu nedēļu laikā pēc Ministru kabineta projekta izsludināšanas Valsts sekretāru sanāksmē valsts iestādes, valsts kapitālsabiedrības vai atvasinātas publiskas personas vai to iestādes nepieprasa projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt likumā noteiktajā kārtībā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jebkurš tiesību subjekts - fiziska un juridiska persona, kurai piemīt tiesībspēja un rīcībspēja, un kura vēlas piedalīties izsolē un iegādāties valsts nekustamo īpašumu. |
| 2. | Tiesiskā regulējuma ietekme uz tautsaimniecību un administratīvo slogu | Projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022. | 2023. | 2024. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3.Finansiālā ietekme | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.1.valsts pamatbudžets | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms | 0 |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | 0 |
| 5.1.valsts pamatbudžets | Nav precīzi aprēķināms | Nav precīzi aprēķināms | Nav precīzi aprēķināms | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | 0 | 0 | 0 | 0 |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Projekta īstenošanai nav nepieciešami papildus līdzekļi no valsts vai pašvaldību budžeta. VNĪ saskaņā ar Atsavināšanas likuma 47.pantu un Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 37.punktu valsts nekustamās mantas atsavināšanā iegūtos līdzekļus pēc atsavināšanas izdevumu segšanas ieskaitīs valsts pamatbudžeta ieņēmumu kontā mēneša laikā pēc to saņemšanas. Ja nekustamais īpašums tiks atsavināts 2021.gadā, tad atsavināšanā iegūtie līdzekļi pēc atsavināšanas izdevumu segšanas saskaņā ar likuma “Par valsts budžetu 2021.gadam” 44. panta septīto daļu izlietojami valsts īpašumā un VNĪ pārvaldīšanā esošo valsts nekustamo īpašumu pārvaldīšanai (izņemot netiešo izmaksu segšanai), tai skaitā valsts nekustamo īpašumu uzlabošanas darbu veikšanai un vidi degradējošo objektu sakārtošanai. VNĪ ir tiesības atsavināšanas izdevumu segšanai paredzētos valsts nekustamā īpašuma atsavināšanā iegūtos līdzekļus izlietot arī tās pārvaldīšanā esošo valsts nekustamo īpašumu pārvaldīšanai un šajā daļā noteikto pārvaldīšanas darbību, kas tiek segtas no valsts nekustamā īpašuma atsavināšanas rezultātā iegūtajiem līdzekļiem, priekšfinansēšanai.Līdzekļi, kas 2021. gadā netiks izlietoti valsts īpašumā un VNĪ pārvaldīšanā esošo valsts nekustamo īpašumu pārvaldīšanai, līdz 2021. gada 31. decembrim tiks ieskaitīti valsts budžetā. Šobrīd nav iespējams noteikt summu, kas tiks ieskaitīta valsts budžetā, jo pašlaik nav iespējams noteikt īpašuma pārdošanas vērtību, jo nekustamā īpašuma atsavināšana (nosacītās cenas noteikšana) tiks organizēta pēc Ministru kabineta rīkojuma pieņemšanas un tā būs atkarīga no nekustamā īpašuma tirgus vērtības vērtēšanas dienā. Atsavināšanas izdevumu apmēru nosaka Ministru kabineta paredzētajā kārtībā. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka projekts neatbilst minētajiem kritērijiem, sabiedrības līdzdalības kārtība projekta izstrādē netiek piemērota. Projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta tīmekļvietnē – sadaļā/Tiesību aktu projekti.Saskaņā ar Atsavināšanas likuma 11.pantā noteikto sludinājumi par publiskas personas nekustamā īpašuma izsoli publicējami oficiālajā izdevumā „Latvijas Vēstnesis”, institūcijas, kas organizē nekustamā īpašuma atsavināšanu tīmekļvietnē un attiecīgās pašvaldības teritorijā izdotajā vietējā laikrakstā, ja tāds ir. Vienlaicīgi ar sludinājumu VNĪ tīmekļvietnē ievieto arī pārdodamā valsts nekustamā īpašuma izsoles noteikumus. Rīkojot elektronisku izsoli, sludinājumi par publiskas personas mantas izsoli ievietojami arī elektronisko izsoļu tīmekļvietnē (https://izsoles.ta.gov.lv). |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļvietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Rozenberga 22046774

Liga.Rozenberga@vni.lv